प्राणप्रतिष्ठा के बाद प्रथम दर्शन किए
भास्कर संवाददाता| नरसिंहगढ़
श्री सद्गुरु आश्रम में गुरुवार को भगवान दत्तात्रेय की जयंती श्रद्धा और उत्साह से मनाई गई। इस मौके पर भगवान की नई प्रतिमा की प्राण प्रतिष्ठा की गई। इसके साथ ही तीन दिनों से चल रहे प्राणप्रतिष्ठा महोत्सव और हवन का समापन भी हुआ। धार्मिक अनुष्ठान सुबह 6 बजे से शुरू हो गए थे।
दोपहर 12 बजे भगवान दत्तात्रेय के मूलमंत्र अवधूत चिंतन श्री गुरु देवदत्त के जाप के साथ प्रतिमा की प्राणप्रतिष्ठा की गई। भगवान के जयघोष के साथ प्रतिमा के सभी संस्कार विधिवत कराए गए। दिन में भंडारा हुआ और शाम को हुई महाआरती के आयोजन हुए। इन दोनों मौकों पर बड़ी तादाद में श्रद्धालुओं ने शामिल होकर विश्वशांति और लोक कल्याण की मंगलकामना की।
आयोजन में जलगांव महाराष्ट्र के श्रद्धालुओं समाधान पाटिल, किरण पाटिल, विनोद पारधी, श्याम पाटिल, जितेंद्र शर्मा, पंडित देवकीनंदन नागर, कृष्णगोपाल दीक्षित, गोपाल शर्मा छापीहेड़ा, आश्रम परिवार के बलभीम तोवर, गजानन सरस्वती, प्रतीक तोवर, प्रफुल्ल तोवर, विपुल तोवर, जगदीश शास्त्री, अनोखीलाल मंडलोई, जगनारायण, जितेंद्र शर्मा, मोनू मेहता, मनोज दीक्षित समेत अन्य सदस्य शामिल हुए।
सद्गुरू आश्रम में प्राण प्रतिष्ठा समारोह संपन्न होने के बाद आरती करते हुए श्रद्धालु।
दत्तात्रेय जयंती
hin_Deva san_Deva hin_Deva hin_Deva bho_Deva hin_Deva awa_Deva